[bookmark: _GoBack]Nunavut Avatiligiyit Katimayiit – titikani nakataa  19YN044, NPC-kot  titikani: 149242

Ayongnakpalaanggituk havaagoyoghakot titigakhimayuk Kablonaatut Inuinnaqtutlo, < 5000 titikat

Kina: Michelle Tseng, Tahikmiotaligiyit kiktogianiklo elittoghaiyit, 
University of British Columbia-mit

Hona: Elittoghaiyit tatja naonaiyaiyot tattit kanoginmagaagita omayovalokaknigitigot, komakoniklo naonaiyaiyot tahitkani, kogaayovaloitlo, kookatlo Kitikmeot eloani.   Hamna havaagohimmaktuk ahini nunani aviktokhimayonit havakatikakhotik elihakvikyoagoyoni, Kavamatokatkollo Avatiligiyiinik (Kaanatap Kavamaini), okoninggalo POLAR Knowledge Canada. Havakatigilogot elaonialiktongga elittoghaiyinik naonaiyainahoaktillogit kanogittoniklikaa havaagiyaitigot, kanoginniakmagaagita tattit hihaikpalialingmagaagita tahikkallo kinggoknakhitivalialikmagaagitalo tahikani komagovaloit honalikaa tahikmiotavaloit atikaktot  zooplankton-gonigaktaoyot. Aoyakat 2020mi, pinahoakniaktongga omayonik tahikmiotanik tahikamiotaniklo hapkoningga kolinik tattinit.  Haffoma amiktilaaga mikiyonnoak naamavyanggittok 0.01%-posanganik tahikmiotavaloknginnik. Atahikmik Ekaluktutiakmiotamik havaktikakniaktongga egoaktigiyaghamnik Ekaluktutiami HTO-kogitigotI ataihikmilo anggayoghiit sikookvianit.  Aolaakatakniaktogot aghalootikot foahoilakotloniit. Okonani   Kaanatap Okioktaktonggani Nalvaaghioktoligiyiini (CHARS-gonigaktaoyok), ovanggalo (kaitiktiginahoaktagalo atahiklo sikooktok elaoyomakpanik), naonaigahoakniaktavot anighaaktoknanggitigot tahikmiotavaloit nalianni tattit okkooknaginni. Oktogahoktatka katighoktavot omayovaloit tahikanit tattinit hihaitkiyanit kanoktot aningnikaohiit kinggoknakniakmagaagita alanggatkiyaoniakmagaagitaloniit tattinit niklamatkiyanit.  

Hook: tahikmiotat omayovaloit pimmagiokmata kanoginniakmagaagitalo emangmiotavaloit. Imak halommakhimakmajot nikikaotaoplotiklo anggiyaatkiyanot komakonot ekaloknollo immakaat ehooknot ekalokpiknnollo.  Tattit omayovalokanggitpata, tattit ehoghiniaktot halomailgovaloknit, ekaloit piominaigotiginiaktaat annaomalimaitotiklo. Hamna naonaiyaotiginahoaktakot elittogijotiginiaktakot honalikaa tahikmiotavaloit kanok annaomaniakmagaagita tattini hihaitkiyani, talvalo hongiotiyagikniakmagaagita Alani tattiniiligomik immat alanggokpalianinggitigot.  Hamna naonaiyaotiginahoaktavot havaagihimmakniaktakot okionot pinggahonot talvalo elittoghaifaakniakmiyot tahikmiotavaloknik annaomanighaitigot tattini hihaitkiyani avatiginiaktamikni naliatigolloniit. Hapkoa katighoknahoaktavot alatkiikniga okiop atoklogo, ovaloniit, naonaiyaotigiyavot ehoaghivaaliotiniaktot hivonighami kanoginniakmagaagita annaomajohighaitigollo ehoot ekalukpiitlo nikighakatiagaiginni piyominaknighaitigollo pivaliatillogo hilap alanggokpalianinga kinggoknakhivaliaginnakmat.   

Homi: naonaiyagomayatki tattit ekalokaknigit omayovalokaknigillo naotiktaoktaohimmaaktnik tattinik okonanga tattinik naonaiyaiyonik. Tamaita elittoghaknahoaktavot aolaaknakniaktot ekaaknini pinggahonit  CHARS-konnit oblaami aolakpaklota otikpaklotalo onnoligaikpat oblotoagaikpat.  

Kakogo: Nunaliit okakatigiyaktokniaktatka tohakvigilogillo June 23-mit  June 30-mot, 2020-mi. Naonaijagikhiniakkook kanok tohakviginiagoptigik nunaliit, tattit naonaiyalikniaktavot July 1-mit July 7-mot, 2020-mi. nunalknit okaojaogoma naonaiyakvigiyomayatka alanggokokpatigik, nutkaktillakniaktaga naonaiyakvighatkat nunalingnit kakogo pitloikpata. 

